— 254 — 



flad Lerurtepotte, K, med Jord, hvori Bygget saas paa sædvanlig 

 Maade ; til Kontrol af Jordtemperaturen er der anbragt et Termometer. 



Den mellemste Del bestaar af en stor Glasklokke, FF, foroven 

 forsynet med en Hals, hvori Apparatets øvre Del anbringes; Klok- 

 ken nedsænkes i Kviksølvlaasen forneden. Omkring Klokkens Hals 

 er anbragt et ringformet Jærnrør, E, der paa sin Underflade er 

 forsynet med talrige Smaahuller, og som til højre gennem en Kaut- 

 sjukslange kan sættes i Forbindelse med en Vandledning. Aabnes 

 der for Vandet, vil der gennem E løbe en Vandstrøm, der i Pilenes 

 Retning bevæger sig ned over Glasklokkens Yderflade, opsamles i 

 Renden ved J over Kviksølvet og bortledes gennem Røret til højre 

 forneden. Ved en stadig Overrisling med koldt Vand, hvortil jeg 

 har faaet Ideen hos Kl eb ahn (28, 326), opnaar man at kunne 

 holde Temperaturen under Klokken tilstrækkelig nede uden at ude- 

 lukke Lyset; Apparatet maa dog beskyttes mod direkte Sollys, der 

 trods Overrislingen kan faa Jordtemperaturen til at stige ret be- 

 tydelig. 



Apparatets øvre Del bestaar af de tre forneden aabne Rør B, 

 A og I), som ved en tætsluttende Kautsjukprop anbringes i Glas- 

 klokkens Hals. Røret B er et almindeligt Klorkalciumrør , som 

 fyldes med Vat; gennem det snævrere Rør foroven ledes Luften 

 ind i Apparatet. Røret A, der nærmest maa betegnes som en stor 

 Burette, kan forneden lukkes og aabnes ved Glashanen C; det er 

 fyldt med Vand, som er bestemt til Vanding af Jorden i Urtepotten 

 K; foroven er det lukket med en stor Vatprop ved A og til yder- 

 ligere Sikkerhed overbundet med flere Lag Filtrerpapir; ved denne 

 Indretning opnaas, at man (efter Sterilisation af det vandfyldte Rør) 

 kan vande med kimfrit Vand uden at aabne Apparatet; den ud- 

 flydte Vandmængde kontrolleres ved en Inddeling paa Rørets Væg. 

 Røret D er forsynet med en Vatprop og er ved en Slange sat i 

 Forbindelse med en Aspirator. Forneden anbringes paa Rørene 

 A og D de i begge Ender aabne Glasrør G og H, det første til 

 at lede Vandet fra A, det sidste til Bortledning af Luften, som 

 kommer ind gennem B. 



Efter at jeg ved nogle foreløbige Forsøg havde overbevist mig 

 om, at Anvendelsen af steriliseret Jord (ved Forsøg i Væksthus) ikke 

 hindrer Helminthosporiosens Fremkomst, og at Sygdommen ogsaa 

 viser sig i Apparatet, naar det anvendtes uden nogensomhelst Sterili- 

 sationsforanstaltning , foretog jeg de endelige Forsøg paa følgende 

 Maade. 



